शोध विकास का रास्ता दिखाता है : कलेक्टर
प्रशासनिक रिपोर्टर | बिलासपुर
वक्त तेजी से बदल रहा है। एेसे में शोध कार्यों में भी बदलाव हो रहे हैं। यह वह माध्यम है जो विकास का रास्ता दिखाता है। गुरु घासीदास केंद्रीय विश्वविद्यालय में समाज विज्ञान के शोध छात्रों के लिए आयोजित 10 दिवसीय कार्यशाला के उद्घाटन अवसर पर से बातें मुख्य अतिथि कलेक्ट अन्बलगन पी. ने कही।
उन्होंने कहा कि जो बदलाव के लिए तैयार हैं,जीत उनकी ही होती है। शोधार्थी को परिवर्तन को महसूस करते हुए कार्य करना चाहिए, तभी सफलता हासिल होगी। उन्होंने कहा कि सोशल साइंस के क्षेत्र में बेहतर शोध से सरकार को अपनी योजनाओं को लागू करने में मदद मिलती है। कार्यक्रम में कुलपति प्रो.अंजिला गुप्ता ने कहा कि किसी भी विश्वविद्यालय की पहचान गुणवत्तापूर्ण शोध व शोधार्थियों के आधार पर होती है। विशिष्ट अतिथि प्रोफेसर मोना खरे ने सोशल साइंस में शोध की महत्ता को बताया। प्रोफेसर अरुण कुमार ने कहा कि युवा शोधार्थियों को प्रोत्साहन देने के लिए इंडियन काउंसिल ऑफ सोशल साइंस रिसर्च, नई दिल्ली हमेशा मौजूद है। कार्यवाहक कुलसचिव प्रो बीएन तिवारी ने कार्यशाला की सफलता की कामना करते हुए आयोजकों को समकालीन विषय के चुनाव के लिए बधाई दी। प्रो. अनुपमा सक्सेना ने अध्ययनशाला में आयोजित विभिन्न कार्यक्रम का ब्योरा दिया। कार्यक्रम में प्रो. मनीषा दुबे, डॉ. एस किस्पोट्टा व सोनिया स्थापक व विभिन्न अध्ययन शालाओं के अधिष्ठाता, विभागाध्क्ष, शिक्षक सहित बड़ी संख्या में छात्र-छात्राएं शामिल थे।
hin_Deva mai_Deva hin_Deva hin_Deva